310c19□

310c20□

310c21□　　No. 1560 [cf. Nos. 1558, 1559, 1561]

310c22□阿毘達磨俱舍論本頌(說一切有部)

310c23□

310c24□　　　　世親菩薩造

310c25□　　　　三藏法師玄□奉　詔譯

310c26□　　分別界品第一(四十四頌)

310c27□　諸一切種諸冥滅　　拔衆生出生死泥

310c28□　敬禮如是如理師　　對法藏論我當說

310c29□　淨慧隨行名對法　　及能得此諸慧論

311a01□　攝彼勝義依彼故　　此立對法俱舍名

311a02□　若離擇法定無餘　　能滅諸惑勝方便

311a03□　由惑世間漂有海　　因此傳佛說對法

311a04□　有漏無漏法　　除道餘有爲

311a05□　於彼漏隨增　　故說名有漏

311a06□　無漏謂道諦　　及三種無爲

311a07□　謂虛空二滅　　此中空無□

311a08□　擇滅謂離繫　　隨繫事各別

311a09□　畢竟□當生　　別得非擇滅

311a10□　又諸有爲法　　謂色等五蘊

311a11□　亦世路言依　　有離有事等

311a12□　有漏名取蘊　　亦說爲有諍

311a13□　及苦集世間　　見處三有等

311a14□　色者唯五根　　五境及無表

311a15□　彼識依淨色　　名眼等五根

311a16□　色二或二十　　聲唯有八種

311a17□　味六香四種　　觸十一爲性

311a18□　亂心無心等　　隨流淨不淨

311a19□　大種所造性　　由此說無表

311a20□　大種謂四界　　卽地水火風

311a21□　能成持等業　　堅濕煖動性

311a22□　地謂顯形色　　隨世想立名

311a23□　水火亦復然　　風卽界亦爾

311a24□　此中根與境　　卽說十處界

311a25□　受領納隨觸　　想取像爲體

311a26□　四餘名行蘊　　如是受等三

311a27□　及無表無爲　　名法處法界

311a28□　識謂各了別　　此卽名意處

311a29□　及七界應知　　六識轉爲意

311b01□　由卽六識身　　無間滅爲意

311b02□　成第六依故　　十八界應知

311b03□　總攝一切法　　由一蘊處界

311b04□　攝自性非餘　　以離他性故

311b05□　類境識同故　　雖二界體一

311b06□　然爲令端嚴　　眼等各生二

311b07□　聚生門種族　　是蘊處界義

311b08□　愚根樂三故　　說蘊處界三

311b09□　諍根生死因　　及次第因故

311b10□　於諸心所法　　受想別爲蘊

311b11□　蘊不攝無爲　　義不相應故

311b12□　隨□染器等　　界別次第立

311b13□　前五境唯現　　四境唯所造

311b14□　餘用遠速明　　或隨處次第

311b15□　爲差別最勝　　攝多增上法

311b16□　故一處名色　　一名爲法處

311b17□　牟尼說法蘊　　數有八十千

311b18□　彼體語或名　　此色行蘊攝

311b19□　有言諸法蘊　　量如彼論說

311b20□　或隨蘊等言　　如實行對治

311b21□　如是餘蘊等　　各隨其所應

311b22□　攝在前說中　　應審觀自相

311b23□　空界謂竅隙　　傳說是明闇

311b24□　識界有漏識　　有情生所依

311b25□　一有見謂色　　十有色有對

311b26□　此餘色聲八　　無記餘三種

311b27□　欲界繫十八　　色界繫十四

311b28□　除香味二識　　無色繫後三

311b29□　意法意識通　　所餘唯有漏

311c01□　五識唯尋伺　　後三二餘無

311c02□　說五無分別　　由計度隨念

311c03□　以意地散慧　　意諸念爲體

311c04□　七心法界半　　有所緣餘無

311c05□　前八界及聲　　無執受餘二

311c06□　觸界中有二　　餘九色所造

311c07□　法一分亦然　　十色可積集

311c08□　謂唯外四界　　能斫及所斫

311c09□　亦所燒能稱　　能燒所稱諍

311c10□　內五有熟養　　聲無異熟生

311c11□　八無□等流　　亦異熟生性

311c12□　餘三實唯法　　刹那唯後三

311c13□　眼與眼識界　　獨俱得非等

311c14□　內十二眼等　　色等六爲外

311c15□　法同分餘二　　作不作自業

311c16□　十五唯修斷　　後三界通三

311c17□　不染非六生　　色定非見斷

311c18□　眼法界一分　　八種說名見

311c19□　五識俱生慧　　非見不度故

311c20□　眼見色同分　　非彼能依識

311c21□　傳說不能觀　　被障諸色故

311c22□　或二眼俱時　　見色分明故

311c23□　眼耳意根境　　不至三相違

311c24□　應知鼻等三　　唯取等量境

311c25□　後依唯過去　　五識依或俱

311c26□　隨根變識異　　故眼等名依

311c27□　彼及不共因　　故隨根說識

311c28□　眼不下於身　　色識非上眼

311c29□　色於識一切　　二於身亦然

312a01□　如眼耳亦然　　次三皆自地

312a02□　身識自下地　　意不定應知

312a03□　五外二所識　　常法界無爲

312a04□　法一分是根　　幷內界十二

312a05□　　分別根品第二(七十四頌)

312a06□　傳說五於四　　四根於二種

312a07□　五八染淨中　　各別爲增上

312a08□　了自境增上　　總立於六根

312a09□　從身立二根　　女男性增上

312a10□　於同住雜染　　淸淨增上故

312a11□　應知命五受　　信等立爲根

312a12□　未當知已知　　具知根亦爾

312a13□　於得後後道　　涅槃等增上

312a14□　心所依此別　　此住此雜染

312a15□　此資糧此淨　　由此量立根

312a16□　或流轉所依　　及生住受用

312a17□　建立前十四　　還滅後亦然

312a18□　身不悅名苦　　卽此悅名樂

312a19□　及三定心悅　　餘處此名喜

312a20□　心不悅名憂　　中捨二無別

312a21□　見修無學道　　依九立三根

312a22□　唯無漏後三　　有色命憂苦

312a23□　當知唯有漏　　通二餘九根

312a24□　命唯是異熟　　憂及後八非

312a25□　色意餘四受　　一一皆通二

312a26□　憂定有異熟　　前八後三無

312a27□　意餘受信等　　一一皆通二

312a28□　唯善後八根　　憂通善不善

312a29□　意餘受三種　　前八唯無記

312b01□　欲色無色繫　　如次除後三

312b02□　兼女男憂苦　　幷餘色喜樂

312b03□　意三受通三　　憂見修所斷

312b04□　九唯修所斷　　五修非三非

312b05□　欲胎卵濕生　　初得二異熟

312b06□　化生六七八　　色六上唯命

312b07□　正死滅諸根　　無色三色八

312b08□　欲頓十九八　　漸四善增五

312b09□　九得邊二果　　七八九中二

312b10□　十一阿羅漢　　依一容有說

312b11□　成就命意捨　　各定成就三

312b12□　若成就樂身　　各定成就四

312b13□　成眼等及喜　　各定成五根

312b14□　若成就苦根　　彼定成就七

312b15□　若成女男憂　　信等各成八

312b16□　二無漏十一　　初無漏十三

312b17□　極少八無善　　成受身命意

312b18□　愚生無色界　　成善命意捨

312b19□　極多成十九　　二形除三淨

312b20□　聖者未離欲　　除二淨一形

312b21□　欲微聚無聲　　無根有八事

312b22□　有身根九事　　十事有餘根

312b23□　心心所必俱　　諸行相或得

312b24□　心所且有五　　大地法等異

312b25□　受想思觸欲　　慧念與作意

312b26□　勝解三摩地　　遍於一切心

312b27□　信及不放逸　　輕安捨□愧

312b28□　二根及不害　　勤唯遍善心

312b29□　癡逸怠不信　　□掉恒唯染

312c01□　唯遍不善心　　無□及無愧

312c02□　忿覆□嫉惱　　害恨諂□□

312c03□　如是類名爲　　小煩惱地法

312c04□　欲有尋伺故　　於善心品中

312c05□　二十二心所　　有時增惡作

312c06□　於不善不共　　見俱唯二十

312c07□　四類惱忿等　　惡作二十一

312c08□　有覆有十八　　無覆許十二

312c09□　睡眠遍不違　　若有皆增一

312c10□　初定除不善　　及惡作睡眠

312c11□　中定又除尋　　上兼除伺等

312c12□　無□愧不重　　於罪不見怖

312c13□　愛敬謂信□　　唯於欲色有

312c14□　尋伺心□細　　慢對他心擧

312c15□　□由染自法　　心高無所顧

312c16□　心意識體一　　心心所有依

312c17□　有緣有行相　　相應義有五

312c18□　心不相應行　　得非得同分

312c19□　無想二定命　　相名身等類

312c20□　得謂獲成就　　非得此相違

312c21□　得非得唯於　　自相續二滅

312c22□　三世法各三　　善等唯善等

312c23□　有繫自界得　　無繫得通四

312c24□　非學無學三　　非所斷二種

312c25□　無記得俱起　　除二通變化

312c26□　有覆色亦俱　　欲色無前起

312c27□　非得淨無記　　去來世各三

312c28□　三界不繫三　　許聖道非得

312c29□　說名異生性　　得法易地捨

313a01□　同分有情等　　無想無想中

313a02□　心心所法滅　　異熟居廣果

313a03□　如是無想定　　從靜慮求脫

313a04□　善唯順生受　　非聖得一世

313a05□　滅盡定亦然　　爲靜住有頂

313a06□　善二受不定　　聖由加行得

313a07□　成佛得非前　　三十四念故

313a08□　二定依欲色　　滅定初人中

313a09□　命根體卽壽　　能持煖及識

313a10□　相謂諸有爲　　生住異滅性

313a11□　此有生生等　　於八一有能

313a12□　生能生所生　　非離因緣合

313a13□　名身等所謂　　想章字總說

313a14□　欲色有情攝　　等流無記性

313a15□　同分亦如是　　幷無色異熟

313a16□　得相通三類　　非得定等流

313a17□　能作及俱有　　同類與相應

313a18□　遍行幷異熟　　許因唯六種

313a19□　除自餘能作　　俱有互爲果

313a20□　如大相所相　　心於心隨轉

313a21□　心所二律儀　　彼及心諸相

313a22□　是心隨轉法　　由時果善等

313a23□　同類因相似　　自部地前生

313a24□　道展轉九地　　唯等勝爲果

313a25□　加行生亦然　　聞思所成等

313a26□　相應因決定　　心心所同依

313a27□　遍行謂前遍　　爲同地染因

313a28□　異熟因不善　　及善唯有漏

313a29□　遍行與同類　　二世三世三

313b01□　果有爲離繫　　無爲無因果

313b02□　後因果異熟　　前因增上果

313b03□　同類遍等流　　俱相應士用

313b04□　異熟無記法　　有情有記生

313b05□　等流似自因　　離繫由慧盡

313b06□　若因彼力生　　是果名士用

313b07□　除前有爲法　　有爲增上果

313b08□　五取果唯現　　二與果亦然

313b09□　過現與二因　　一與唯過去

313b10□　染汚異熟生　　餘初聖如次

313b11□　除異熟遍二　　及同類餘生

313b12□　此謂心心所　　餘及除相應

313b13□　說有四種緣　　因緣五因性

313b14□　等無間非後　　心心所已生

313b15□　所緣一切法　　增上卽能作

313b16□　二因於正滅　　三因於正生

313b17□　餘二緣相違　　而興於作用

313b18□　心心所由四　　二定但由三

313b19□　餘由二緣生　　非無次第故

313b20□　大爲大二因　　爲所造五種

313b21□　造爲造三種　　爲大唯一因

313b22□　欲界有四心　　善惡覆無覆

313b23□　色無色除惡　　無漏有二心

313b24□　欲界善生九　　此復從八生

313b25□　染從十生四　　餘從五生七

313b26□　色善生十一　　此復從九生

313b27□　有覆從八生　　此復生於六

313b28□　無覆從三生　　此復能生六

313b29□　無色善生九　　此復從六生

313c01□　有覆生從七　　無覆如色辯

313c02□　學從四生五　　餘從五生四

313c03□　十二爲二十　　謂三界善心

313c04□　分加行生得　　欲無覆分四

313c05□　異熟威儀路　　工巧處通果

313c06□　色界除工巧　　餘數如前說

313c07□　三界染心中　　得六六二種

313c08□　色善三學四　　餘皆自可得

313c09□　　分別世界品第三(九十九頌)

313c10□　地獄傍生鬼　　人及六欲天

313c11□　名欲界二十　　由地獄洲異

313c12□　此上十七處　　名色界於中

313c13□　三靜慮各三　　第四靜慮八

313c14□　無色界無處　　由生有四種

313c15□　依同分及命　　令心等相續

313c16□　於中地獄等　　自名說五趣

313c17□　唯無覆無記　　有情非中有

313c18□　身異及想異　　身異同一想

313c19□　□此身想一　　幷無色下三

313c20□　故識住有七　　餘非有損壞

313c21□　應知兼有頂　　及無想有情

313c22□　是九有情居　　餘非不樂住

313c23□　四識住當知　　四蘊唯自地

313c24□　說獨識非住　　有漏四句攝

313c25□　於中有四生　　有情謂卵等

313c26□　人傍生具四　　地獄及諸天

313c27□　中有唯化生　　鬼通胎化二

313c28□　死生二有中　　五蘊名中有

313c29□　未至應至處　　故中有非生

314a01□　如穀等相續　　處無間續生

314a02□　像實有不成　　不等故非譬

314a03□　一處無二□　　非相續二生

314a04□　說有健達縛　　及五七經故

314a05□　此一業引故　　如當本有形

314a06□　本有謂死前　　居生刹那後

314a07□　同淨天眼見　　業通疾具根

314a08□　無對不可轉　　食香非久住

314a09□　倒心趣欲境　　濕化染香處

314a10□　天首上三橫　　地獄頭歸下

314a11□　一於入正知　　二三兼住出

314a12□　四於一切位　　及卵恒無知

314a13□　前三種入胎　　謂輪王二佛

314a14□　業智俱勝故　　如次四餘生

314a15□　無我唯諸蘊　　煩惱業所爲

314a16□　由中有相續　　入胎如燈焰

314a17□　如引次第增　　相續由惑業

314a18□　更趣於餘世　　故有輪無初

314a19□　如是諸緣起　　十二支三際

314a20□　前後際各二　　中八據圓滿

314a21□　宿惑位無明　　宿諸業名行

314a22□　識正結生蘊　　六處前名色

314a23□　從生眼等根　　三和前六處

314a24□　於三受因異　　未了知名觸

314a25□　在□愛前受　　貪資具□愛

314a26□　爲得諸境界　　遍馳求名取

314a27□　有謂正能造　　牽當有果業

314a28□　結當有名生　　至當受老死

314a29□　傳許約位說　　從勝立支名

314b01□　於前後中際　　爲遣他愚惑

314b02□　三煩惱二業　　七事亦名果

314b03□　略果及略因　　由中可比二

314b04□　從惑生惑業　　從業生於事

314b05□　從事事惑生　　有支理唯此

314b06□　此中意正說　　因起果已生

314b07□　明所治無明　　如非親實等

314b08□　說爲結等故　　非惡慧見故

314b09□　與見相應故　　說能染慧故

314b10□　名無色四蘊　　觸六三和生

314b11□　五相應有對　　第六俱增語

314b12□　明無明非二　　無漏染汚餘

314b13□　愛□二相應　　樂等順三受

314b14□　從此生六受　　五屬身餘心

314b15□　此復成十八　　由意近行異

314b16□　欲緣欲十八　　色十二上三

314b17□　二緣欲十二　　八自二無色

314b18□　後二緣欲六　　四自一上緣

314b19□　初無色近分　　緣色四自一

314b20□　四本及三邊　　唯一緣自境

314b21□　十八唯有漏　　餘已說當說

314b22□　此中說煩惱　　如種復如龍

314b23□　如草根樹莖　　及如糠□米

314b24□　業如有糠米　　如草藥如花

314b25□　諸異熟果事　　如成熟飮食

314b26□　於四種有中　　生有唯染汚

314b27□　由自地煩惱　　餘三無色三

314b28□　有情由食住　　段欲體唯三

314b29□　非色不能益　　自根解脫故

314c01□　觸思識三食　　有漏通三界

314c02□　意成及求生　　食香中有起

314c03□　前二益此世　　所依及能依

314c04□　後二於當有　　引及起如次

314c05□　斷善根與續　　離染退死生

314c06□　許唯意識中　　死生唯捨受

314c07□　非定無心二　　二無記涅槃

314c08□　漸死足齊心　　最後意識滅

314c09□　下人天不生　　斷末摩水等

314c10□　止邪不定聚　　聖造無間餘

314c11□　安立器世間　　風輪最居下

314c12□　其量廣無數　　厚十六洛叉

314c13□　次上水輪深　　十一億二萬

314c14□　下八洛叉水　　餘凝結成金

314c15□　此水金輪廣　　徑十二洛叉

314c16□　三千四百半　　周圍此三倍

314c17□　蘇迷盧處中　　次踰健達羅

314c18□　伊沙馱羅山　　□地洛迦山

314c19□　蘇達梨舍那　　□濕縛□拏

314c20□　毘那□迦山　　尼民達羅山

314c21□　於大洲等外　　有鐵輪圍山

314c22□　前七金所成　　蘇迷盧四寶

314c23□　入水皆八萬　　妙高出亦然

314c24□　餘八半半下　　廣皆等高量

314c25□　山間有八海　　前七名爲內

314c26□　最初廣八萬　　四邊各三倍

314c27□　餘六半半陜　　第八名爲外

314c28□　三洛叉二萬　　二千踰繕那

314c29□　於中大洲相　　南贍部如車

315a01□　三邊各二千　　南邊有三半

315a02□　東毘提訶洲　　其相如半月

315a03□　三邊如贍部　　東邊三百半

315a04□　西瞿陀尼洲　　其相圓無缺

315a05□　徑二千五百　　周圍此三倍

315a06□　北俱盧□方　　面各二千等

315a07□　中洲復有八　　四洲邊各二

315a08□　此北九黑山　　雪香醉山內

315a09□　無熱池縱廣　　五十踰繕那

315a10□　此下過二萬　　無間深廣同

315a11□　上七捺落迦　　八增皆十六

315a12□　謂□□屍糞　　鋒刃烈河增

315a13□　各住彼四方　　餘八寒地獄

315a14□　日月迷盧半　　五十一五十

315a15□　夜半日沒中　　日出四洲等

315a16□　雨際第二月　　後九夜漸增

315a17□　寒第四亦然　　夜減晝□此

315a18□　晝夜增臘縛　　行南北路時

315a19□　近日自影覆　　故見月輪缺

315a20□　妙高層有四　　相去各十千

315a21□　傍出十六千　　八四二千量

315a22□　堅手及持□　　恒□大王衆

315a23□　如次居四級　　亦住餘七山

315a24□　妙高頂八萬　　三十三天居

315a25□　四角有四峰　　金剛手所住

315a26□　中宮名善見　　周萬踰繕那

315a27□　高一半金城　　雜飾地柔濡

315a28□　中有殊勝殿　　周千踰繕那

315a29□　外四苑莊嚴　　衆車□雜喜

315b01□　妙地居四方　　相去各二十

315b02□　東北圓生樹　　西南善法堂

315b03□　此上有色天　　住依空宮殿

315b04□　六受欲交抱　　執手笑視淫

315b05□　初如五至十　　色圓滿有衣

315b06□　欲生三人天　　樂生三九處

315b07□　如彼去下量　　去上數亦然

315b08□　離通力依他　　下無升見上

315b09□　四大洲日月　　蘇迷盧欲天

315b10□　梵世各一千　　名一小千界

315b11□　此小千千倍　　說名一中千

315b12□　此千倍大千　　皆同一成壞

315b13□　贍部洲人量　　三□半四□

315b14□　東西北洲人　　倍倍增如次

315b15□　欲天俱盧舍　　四分一一增

315b16□　色天踰繕那　　初四增半半

315b17□　此上增倍倍　　唯無雲減三

315b18□　北洲定千年　　西東半半減

315b19□　此洲壽不定　　後十初□量

315b20□　人間五十年　　下天一晝夜

315b21□　乘斯壽五百　　上五倍倍增

315b22□　色無晝夜殊　　劫數等身量

315b23□　無色初二萬　　後後二二增

315b24□　少光上下天　　大全半爲劫

315b25□　等活等上六　　如次以欲天

315b26□　壽爲一晝夜　　壽量亦同彼

315b27□　極熱半中劫　　無間中劫全

315b28□　傍生極一中　　鬼月日五百

315b29□　□部陀壽量　　如一婆訶麻

315c01□　百年除一晝　　後後倍二十

315c02□　諸處有中夭　　除北俱盧洲

315c03□　極微字刹那　　色名時極少

315c04□　極微微金水　　□羊牛隙塵

315c05□　□□麥指節　　後後增七倍

315c06□　二十四指□　　四□爲弓量

315c07□　五百俱盧舍　　此八踰繕那

315c08□　百二十刹那　　爲□刹那量

315c09□　臘縛此六十　　此三十須臾

315c10□　此三十晝夜　　三十晝夜月

315c11□　十二月爲年　　於中半減夜

315c12□　寒熱雨際中　　一月半已夜

315c13□　於所餘半月　　智者知夜減

315c14□　應知有四劫　　謂壞成中大

315c15□　壞從獄不生　　至外器都盡

315c16□　成劫從風起　　至地獄劫生

315c17□　中劫從無量　　減至壽唯十

315c18□　次增減十八　　後增至八萬

315c19□　如是成已住　　名中二十劫

315c20□　成壞壞已空　　時皆等住劫

315c21□　八十中大劫　　大劫三無數

315c22□　減八萬至百　　諸佛現世間

315c23□　獨覺增減時　　麟角喩百劫

315c24□　輪王八萬上　　金銀銅鐵輪

315c25□　一二三四洲　　逆次獨如佛

315c26□　他迎自往伏　　諍陣勝無害

315c27□　相不正圓明　　故與佛非等

315c28□　劫初如色天　　後漸增貪味

315c29□　由惰貯賊起　　爲防雇守田

316a01□　業道增壽減　　至十三災現

316a02□　刀疾饑如次　　七日月年止

316a03□　三災火水風　　上三定爲頂

316a04□　如次內災等　　四無不動故

316a05□　然彼器非常　　情俱生滅故

316a06□　要七火一水　　七水火後風

316a07□　　分別業品第四(一百三十一頌)

316a08□　世別由業生　　思及思所作

316a09□　思卽是意業　　所作謂身語

316a10□　此身語二業　　俱表無表性

316a11□　身表許別形　　非行動爲體

316a12□　以諸有爲法　　有刹那盡故

316a13□　應無無因故　　生因應能滅

316a14□　形亦非實有　　應二根取故

316a15□　無別極微故　　語表許言聲

316a16□　說三無漏色　　增非作等故

316a17□　此能造大種　　異於表所依

316a18□　欲後念無表　　依過大種生

316a19□　有漏自地衣　　無漏隨生處

316a20□　無表無執受　　亦等流情數

316a21□　散依等流性　　有受異大生

316a22□　定生依長養　　無受無異大

316a23□　表唯等流性　　屬身有執受

316a24□　無表記餘三　　不善唯在欲

316a25□　無表遍欲色　　表唯有伺二

316a26□　欲無有覆表　　以無等起故

316a27□　勝義善解脫　　自性□愧根

316a28□　相應彼相應　　等起色業等

316a29□　□此名不善　　勝無記二常

316b01□　等起有二種　　因及彼刹那

316b02□　如次第應知　　名轉名隨轉

316b03□　見斷識唯轉　　唯隨轉五識

316b04□　修斷意通三　　無漏異熟非

316b05□　於轉善等性　　隨轉各容三

316b06□　牟尼善必同　　無記隨或善

316b07□　無表三律儀　　不律儀非二

316b08□　律儀別解脫　　靜慮及道生

316b09□　初律儀八種　　實體唯有四

316b10□　形轉名異故　　各別不相違

316b11□　受離五十八　　一切所應離

316b12□　立近事近住　　勤策及苾芻

316b13□　俱得名尸羅　　妙行業律儀

316b14□　唯初表無表　　名別解業道

316b15□　八成別解脫　　得靜慮聖者

316b16□　成靜慮道生　　後二隨心轉

316b17□　未至九無間　　俱生二名斷

316b18□　正知正念合　　名意根律儀

316b19□　住別解無表　　未捨恒成現

316b20□　刹那後成過　　不律儀亦然

316b21□　得靜慮律儀　　恒成就過未

316b22□　聖初除過去　　住定道成中

316b23□　住中有無表　　初成中後二

316b24□　住律不律儀　　起染淨無表

316b25□　初成中後二　　至染淨勢終

316b26□　表正作成中　　後成過非未

316b27□　有覆及無覆　　唯成就現在

316b28□　惡行惡戒業　　業道不律儀

316b29□　成表非無表　　住中劣思作

316c01□　捨未生表聖　　成無表非表

316c02□　定生得定地　　彼聖得道生

316c03□　別解脫律儀　　得由他敎等

316c04□　別解脫律儀　　盡壽或晝夜

316c05□　惡戒無晝夜　　謂非如善受

316c06□　近住於晨旦　　下座從師受

316c07□　隨敎說具支　　離嚴飾晝夜

316c08□　戒不逸禁支　　四一三如次

316c09□　爲防諸性罪　　失念及□逸

316c10□　近住餘亦有　　不受三歸無

316c11□　稱近事發戒　　說如苾芻等

316c12□　若皆具律儀　　何言一分等

316c13□　謂約能持說　　下中上隨心

316c14□　歸依成佛僧　　無學二種法

316c15□　及涅槃擇滅　　是說具三歸

316c16□　邪行最可訶　　易離得不作

316c17□　得律儀如誓　　非總於相續

316c18□　以開虛□語　　便越諸學處

316c19□　遮中唯離酒　　爲護餘律儀

316c20□　從一切二現　　得欲界律儀

316c21□　從根本恒時　　得靜慮無漏

316c22□　律從諸有情　　支因說不定

316c23□　不律從一切　　有情支非因

316c24□　諸得不律儀　　由作及誓受

316c25□　得所餘無表　　由田受重行

316c26□　捨別解調伏　　由故捨命終

316c27□　及二形俱生　　斷善根夜晝

316c28□　有說由犯重　　餘說由法滅

316c29□　迦濕彌羅說　　犯二如負財

317a01□　捨定生善法　　由易地退等

317a02□　捨聖由得果　　練根及退失

317a03□　捨惡戒由死　　得戒二形生

317a04□　捨中由受勢　　作事壽根斷

317a05□　捨欲非色善　　由根斷上生

317a06□　由對治道生　　捨諸非色染

317a07□　惡戒人除北　　二黃門二形

317a08□　律儀亦在天　　唯人俱三種

317a09□　生欲天色界　　有靜慮律儀

317a10□　無漏幷無色　　除中定無想

317a11□　安不安非業　　名善惡無記

317a12□　福非福不動　　欲善業名福

317a13□　不善名非福　　上界善不勤

317a14□　約自地處所　　業果無動故

317a15□　順樂苦非二　　善至三順樂

317a16□　諸不善順苦　　上善順非二

317a17□　餘說下亦有　　由中招異熟

317a18□　又許此三業　　非前後熟故

317a19□　順受總有五　　謂自性相應

317a20□　及所緣異熟　　現前差別故

317a21□　此有定不定　　定三順現等

317a22□　或說業有五　　餘師說四句

317a23□　四善容俱作　　引同分唯三

317a24□　諸處造四種　　地獄善除現

317a25□　堅於離染地　　異生不造生

317a26□　聖不造生後　　幷欲有頂退

317a27□　欲中有能造　　二十二種業

317a28□　皆順現受攝　　類同分一故

317a29□　由重惑淨心　　及是恒所造

317b01□　於功德田起　　害父母業定

317b02□　由田意殊勝　　及定招異熟

317b03□　得永離地業　　定招現法果

317b04□　於佛上首僧　　及滅定無諍

317b05□　慈見修道出　　損益業卽受

317b06□　諸善無尋業　　許唯感心受

317b07□　惡唯感身受　　是感受業異

317b08□　心狂唯意識　　由業異熟生

317b09□　及怖害違憂　　除北洲在欲

317b10□　說曲穢濁業　　依諂瞋貪生

317b11□　依黑黑等殊　　所說四種業

317b12□　惡色欲界善　　能盡彼無漏

317b13□　應知如次第　　名黑白俱非

317b14□　四法忍離欲　　前八無間俱

317b15□　十二無漏思　　唯盡純黑業

317b16□　離欲四靜慮　　第九無間思

317b17□　一盡雜純黑　　四令純白盡

317b18□　有說地獄受　　餘欲業黑雜

317b19□　有說欲見滅　　餘欲業黑俱

317b20□　無學身語業　　卽意三牟尼

317b21□　三淸淨應知　　卽諸三妙行

317b22□　惡身語意業　　說名三惡行

317b23□　及貪瞋邪見　　三妙行□此

317b24□　所說十業道　　攝惡妙行中

317b25□　□品爲其性　　如應成善惡

317b26□　惡六定無表　　彼自作□二

317b27□　善七受生二　　定生唯無表

317b28□　加行定有表　　無表或有無

317b29□　後起此相違　　加行三根起

317c01□　彼無問生故　　貪等三根生

317c02□　善於三位中　　皆三善根起

317c03□　殺□語瞋□　　究竟皆由瞋

317c04□　盜邪行及貪　　皆由貪究竟

317c05□　邪見癡究竟　　許所餘由三

317c06□　有情具名色　　名身等處起

317c07□　俱死及前死　　無根依別故

317c08□　軍等若同事　　皆成如作者

317c09□　殺生由故思　　他想不誤殺

317c10□　不與取他物　　力竊取屬己

317c11□　欲邪行四種　　行所不應行

317c12□　染異想發言　　解義虛□語

317c13□　由眼耳意識　　幷餘三所證

317c14□　如次第名爲　　所見聞知覺

317c15□　染心壞他語　　說名離間語

317c16□　非愛□惡語　　諸染雜穢語

317c17□　餘說異三染　　□歌邪論等

317c18□　惡欲他財貪　　增有情瞋□

317c19□　撥善惡等見　　名邪見業道

317c20□　此中三唯道　　七業亦道故

317c21□　唯邪見斷善　　所斷欲生得

317c22□　撥因果一切　　漸斷二俱捨

317c23□　人三洲男女　　見行斷非得

317c24□　續善疑有見　　頓現除逆者

317c25□　業道思俱轉　　不善一至八

317c26□　善總開至十　　別遮一八五

317c27□　不善地獄中　　□雜瞋通二

317c28□　貪邪見成就　　北洲成後三

317c29□　雜語通現成　　餘欲十通二

318a01□　善於一切處　　後三通現成

318a02□　無色無想天　　前七唯成就

318a03□　餘處通成現　　除地獄北洲

318a04□　皆能招異熟　　等流增上果

318a05□　此令他受苦　　斷命壞威故

318a06□　貪生身語業　　邪命難除故

318a07□　執命資貪生　　違經故非理

318a08□　斷道有漏業　　具足有五果

318a09□　無漏業有四　　謂唯除異熟

318a10□　餘有漏善惡　　亦四除離繫

318a11□　餘無漏無記　　三除前所除

318a12□　善等於善等　　初有四二三

318a13□　中有二三四　　後二三三果

318a14□　過於三各四　　現於未亦爾

318a15□　現於現二果　　未於未果三

318a16□　同地有四果　　異地二或三

318a17□　學於三各三　　無學一三二

318a18□　非學非無學　　有二二五果

318a19□　見所斷業等　　一一各於三

318a20□　初有三四一　　中二四三果

318a21□　後有一二四　　皆如次應知

318a22□　染業不應作　　有說亦壞軌

318a23□　應作業□此　　俱相違第三

318a24□　一業引一生　　多業能圓滿

318a25□　二無心定得　　不能引餘通

318a26□　三障無間業　　及數行煩惱

318a27□　幷一切惡趣　　北洲無想天

318a28□　三洲有無間　　非餘扇□等

318a29□　少恩少羞恥　　餘障通五趣

318b01□　此五無間中　　四身一語業

318b02□　三殺一□語　　一殺生加行

318b03□　僧破不和合　　心不相應行

318b04□　無覆無記性　　所破僧所成

318b05□　能破者唯成　　此虛□語罪

318b06□　無間一劫熟　　隨罪增苦增

318b07□　苾芻見淨行　　破異處愚夫

318b08□　忍異師道時　　名破不經宿

318b09□　贍部洲九等　　方破法輪僧

318b10□　唯破□磨僧　　通三洲八等

318b11□　初後□雙前　　佛滅未結界

318b12□　於如是六位　　無破法輪僧

318b13□　棄壞恩德田　　轉形亦成逆

318b14□　母謂因彼血　　誤等無或有

318b15□　打心出佛血　　害後無學無

318b16□　造逆定加行　　無離染得果

318b17□　破僧虛□語　　於罪中最大

318b18□　感第一有思　　世善中大果

318b19□　汚母無學尼　　殺住定菩薩

318b20□　及有學聖者　　奪僧和合緣

318b21□　破壞□堵波　　是無間同類

318b22□　將得忍不還　　無學業爲障

318b23□　從修妙相業　　菩薩得定名

318b24□　生善趣貴家　　具男念堅固

318b25□　贍部男對佛　　佛思思所成

318b26□　餘百劫方修　　各百福嚴飾

318b27□　於三無數劫　　各供養七萬

318b28□　又如次供養　　五六七千佛

318b29□　三無數劫滿　　逆次逢勝觀

318c01□　然燈寶□佛　　初釋迦牟尼

318c02□　但由悲普施　　被析身無忿

318c03□　讚歎底沙佛　　次無上菩提

318c04□　六波羅蜜多　　於如是四位

318c05□　一二又一二　　如次修圓滿

318c06□　施戒修三類　　各隨其所應

318c07□　受福業事名　　差別如業道

318c08□　由此捨名施　　謂爲供爲益

318c09□　身語及能發　　此招大富果

318c10□　爲益自他俱　　不爲二行施

318c11□　由主財田異　　故施果差別

318c12□　主異由信等　　行敬重等施

318c13□　得尊重廣愛　　應時難奪果

318c14□　財異由色等　　得妙色好名

318c15□　衆愛柔軟身　　有隨時樂觸

318c16□　田異由趣苦　　恩德有差別

318c17□　脫於脫菩薩　　第八施最勝

318c18□　父母病法師　　最後身菩薩

318c19□　設非證聖者　　施果亦無量

318c20□　後起田根本　　加行思意樂

318c21□　由此下上故　　業成下上品

318c22□　由審思圓滿　　無惡作對治

318c23□　有伴異熟故　　此業名增長

318c24□　制多捨類福　　如慈等無受

318c25□　惡田有愛果　　種果無倒故

318c26□　離犯戒及遮　　名戒各有二

318c27□　非犯戒因壞　　依治滅淨等

318c28□　等引善名修　　極能熏心故

318c29□　戒修勝如次　　感生天解脫

319a01□　感劫生天等　　爲一梵福量

319a02□　法施謂如實　　無染辯經等

319a03□　順福順解脫　　順決擇分三

319a04□　感愛果涅槃　　聖道善如次

319a05□　諸如理所起　　三業幷能發

319a06□　如次爲書印　　算文數自體

319a07□　善無漏名妙　　染有罪覆劣

319a08□　善有爲應習　　解脫名無上

319a09□　　分別隨眠品第五(六十九頌)

319a10□　隨眠諸有本　　此差別有六

319a11□　謂貪瞋亦慢　　無明見及疑

319a12□　六由貪異七　　有貪上二界

319a13□　於內門轉故　　爲遮解脫想

319a14□　六由見異十　　異謂有身見

319a15□　邊執見邪見　　見取戒禁取

319a16□　六行部界異　　故成九十八

319a17□　欲見苦等斷　　十七七八四

319a18□　謂如次具離　　三二見見疑

319a19□　色無色除瞋　　餘等如欲說

319a20□　忍所害隨眠　　有頂唯見斷

319a21□　餘通見修斷　　智所害唯修

319a22□　我我所斷常　　撥無劣謂勝

319a23□　非因道妄謂　　是五見自體

319a24□　於大自在等　　非因妄執因

319a25□　從常我倒生　　故唯見苦斷

319a26□　四顚倒自體　　謂從於三見

319a27□　唯倒推增故　　想心隨見力

319a28□　慢七九從三　　皆通見修斷

319a29□　聖如殺纏等　　有修斷不行

319b01□　慢類等我慢　　惡作中不善

319b02□　聖有而不起　　見疑所增故

319b03□　見苦集所斷　　諸見疑相應

319b04□　及不共無明　　遍行自界地

319b05□　於中除二見　　餘九能上緣

319b06□　除得餘隨行　　亦是遍行攝

319b07□　見滅道所斷　　邪見疑相應

319b08□　及不共無明　　六能緣無漏

319b09□　於中緣滅者　　唯緣自地滅

319b10□　緣道六九地　　由別治相因

319b11□　貪瞋慢二取　　□非無漏緣

319b12□　應離境非怨　　靜淨勝性故

319b13□　未斷遍隨眠　　於自地一切

319b14□　非遍於自部　　所緣故隨增

319b15□　非無漏上緣　　無攝有違故

319b16□　隨於相應法　　相應故隨增

319b17□　上二界隨眠　　及欲身邊見

319b18□　彼俱癡無記　　此餘皆不善

319b19□　不善根欲界　　貪瞋不善癡

319b20□　無記根有三　　無記愛癡慧

319b21□　非餘二高故　　外方立四種

319b22□　中愛見慢癡　　三定皆癡故

319b23□　應一向分別　　反詰捨置記

319b24□　如死生殊勝　　我蘊一異等

319b25□　若於此事中　　未斷貪瞋慢

319b26□　過現若已起　　未來意遍行

319b27□　五可生自世　　不生亦遍行

319b28□　餘過未遍行　　現正緣能繫

319b29□　三世有由說　　三有境果故

319c01□　說三世有故　　許說一切有

319c02□　此中有四種　　類相位待異

319c03□　第三約作用　　立世最爲善

319c04□　何□用云何　　無異世便壞

319c05□　有誰未生滅　　此法性甚深

319c06□　於見苦已斷　　餘遍行隨眠

319c07□　及前品已斷　　餘緣此猶繫

319c08□　見苦集修斷　　若欲界所繫

319c09□　自界三色一　　無漏識所行

319c10□　色自下各三　　上一淨識境

319c11□　無色通三界　　各三淨識緣

319c12□　見滅道所斷　　皆增自識行

319c13□　無漏三界中　　後三淨識境

319c14□　有隨眠心二　　謂有染無染

319c15□　有染心通二　　無染局隨增

319c16□　無明疑邪身　　邊見戒見取

319c17□　貪慢瞋如次　　由前引後生

319c18□　由未斷隨眠　　及隨應境現

319c19□　非理作意起　　說惑具因緣

319c20□　欲煩惱幷纏　　除癡名欲漏

319c21□　有漏上二界　　唯煩惱除癡

319c22□　同無記內門　　定地故合一

319c23□　無明諸有本　　故別爲一漏

319c24□　瀑流□亦然　　別立見利故

319c25□　見不順住故　　非於漏獨立

319c26□　欲有□幷癡　　見分二名取

319c27□　無明不別立　　以非能取故

319c28□　微細二隨增　　隨逐與隨縛

319c29□　住流漂合執　　是隨眠等義

320a01□　由結等差別　　復說有五種

320a02□　結九物取等　　立見取二結

320a03□　由二唯不善　　及自在起故

320a04□　纏中唯嫉□　　建立爲二結

320a05□　惑二數行故　　爲賤貧困故

320a06□　遍顯隨惑故　　惱亂二部故

320a07□　又五順下分　　由二不超欲

320a08□　由三復還下　　攝門根故三

320a09□　或不欲發起　　迷道及疑道

320a10□　能障趣解脫　　故唯說斷三

320a11□　順上分亦五　　色無色二貪

320a12□　掉擧慢無明　　令不超上故

320a13□　縛三由三受　　隨眠前已說

320a14□　隨煩惱此餘　　染心所行蘊

320a15□　纏八無□愧　　嫉□幷悔眠

320a16□　及掉擧□沈　　或十加忿覆

320a17□　無□□掉擧　　皆從貪所生

320a18□　無愧眠□沈　　從無明所起

320a19□　嫉忿從瞋起　　悔從疑覆諍

320a20□　煩惱垢六惱　　害恨諂□□

320a21□　□□從貪生　　害恨從瞋起

320a22□　惱從見取起　　諂從諸見生

320a23□　纏無□愧眠　　□掉見修斷

320a24□　餘及煩惱垢　　自在故唯修

320a25□　欲三二餘惡　　上界皆無記

320a26□　諂□欲初定　　三三界餘欲

320a27□　見所斷慢眠　　自在隨煩惱

320a28□　皆唯意地起　　餘通依六識

320a29□　欲界諸煩惱　　貪喜樂相應

320b01□　瞋憂苦癡遍　　邪見憂及喜

320b02□　疑憂餘五喜　　一切捨相應

320b03□　上地皆隨應　　遍自識諸受

320b04□　諸隨煩惱中　　嫉悔忿及惱

320b05□　害恨憂俱起　　□喜愛相應

320b06□　諂□及眠覆　　通憂喜俱起

320b07□　□喜樂皆捨　　餘四遍相應

320b08□　蓋五唯在欲　　食治用同故

320b09□　雖二立一蓋　　障蘊故唯五

320b10□　遍知所緣故　　斷彼能緣故

320b11□　斷彼所緣故　　對治起故斷

320b12□　對治有四種　　謂斷持遠厭

320b13□　應知從所緣　　可令諸惑斷

320b14□　遠性有四種　　謂相治處時

320b15□　如大種尸羅　　異方二世等

320b16□　諸惑無再斷　　離繫有重得

320b17□　謂治生得果　　練根六時中

320b18□　斷遍知有九　　欲初二斷一

320b19□　二各一合三　　上界三亦爾

320b20□　餘五順下分　　色一切斷三

320b21□　於中忍果六　　餘三是智果

320b22□　未至果一切　　根本五或八

320b23□　無色邊果一　　三根本亦爾

320b24□　俗果二聖九　　法智三類二

320b25□　法智品果六　　類智品果五

320b26□　得無漏斷得　　及缺第一有

320b27□　滅雙因越界　　故立九遍知

320b28□　住見諦位無　　或成一至五

320b29□　修成六一二　　無學唯成一

320c01□　越界得果故　　二處集遍知

320c02□　捨一二五六　　得亦然除五

320c03□　　分別賢聖品第六(八十三頌)

320c04□　已說煩惱斷　　由見諦修故

320c05□　見道唯無漏　　修道通二種

320c06□　諦四名已說　　謂苦集滅道

320c07□　彼自體亦然　　次第隨現觀

320c08□　苦由三苦合　　如所應一切

320c09□　可意非可意　　餘有漏行法

320c10□　彼覺破便無　　慧析餘亦爾

320c11□　如甁水世俗　　異此名勝義

320c12□　將趣見諦道　　應住戒勤修

320c13□　聞思修所成　　謂名俱義境

320c14□　具身心遠離　　無不足大欲

320c15□　謂已得未得　　多求名所無

320c16□　治相違界三　　無漏無貪性

320c17□　四聖種亦爾　　前三唯喜足

320c18□　三生具後業　　爲治四愛生

320c19□　我所我事欲　　暫息永除故

320c20□　入修要二門　　不淨觀息念

320c21□　貪尋增上者　　如次第應修

320c22□　爲通治四貪　　且辯觀骨□

320c23□　廣至海復略　　名初習業位

320c24□　除足至頭半　　名爲已熟修

320c25□　繫心在眉間　　名超作意位

320c26□　無貪性十智　　緣欲色人生

320c27□　不淨自世緣　　有漏通二得

320c28□　息念慧五地　　緣風依欲身

320c29□　二得實外無　　有六謂數等

321a01□　入出息隨身　　依二差別轉

321a02□　情數非執受　　等流非下緣

321a03□　依已修成止　　爲觀修念住

321a04□　以自相共相　　觀身受心法

321a05□　自性聞等慧　　餘相雜所緣

321a06□　說次第隨生　　治倒故唯四

321a07□　彼居法念住　　總觀四所緣

321a08□　修非常及苦　　空非我行相

321a09□　從此生煖法　　具觀四聖諦

321a10□　修十六行相　　次生頂亦然

321a11□　如是二善根　　皆初法後四

321a12□　次忍唯法念　　下中品同頂

321a13□　上唯觀欲苦　　一行一刹那

321a14□　世第一亦然　　皆慧五除得

321a15□　此順決擇分　　四皆修所成

321a16□　六地二或七　　依欲界身九

321a17□　三女男得二　　第四女亦爾

321a18□　聖由失地捨　　異生由命終

321a19□　初二亦退捨　　依本必見諦

321a20□　捨已得非先　　二捨性非得

321a21□　煖必至涅槃　　頂終不斷善

321a22□　忍不墮惡趣　　第一入離生

321a23□　轉聲聞種性　　二成佛三餘

321a24□　麟角佛無轉　　一坐成覺故

321a25□　前順解脫分　　速三生解脫

321a26□　聞思成三業　　殖在人三洲

321a27□　世第一無間　　卽緣欲界苦

321a28□　生無漏法忍　　忍次生法智

321a29□　次緣餘界苦　　生類忍類智

321b01□　緣集滅道諦　　各生四亦然

321b02□　如是十六心　　名聖諦現觀

321b03□　此總有三種　　謂見緣事別

321b04□　皆與世第一　　同依於一地

321b05□　忍智如次第　　無間解脫道

321b06□　前十五見道　　見未曾見故

321b07□　名隨信法行　　由根鈍利別

321b08□　具修惑斷一　　至五向初果

321b09□　斷次三向二　　離八地向三

321b10□　至第十六心　　隨三向住果

321b11□　名信解見至　　亦由鈍利別

321b12□　諸得果位中　　未得勝果道

321b13□　故未起勝道　　名住果非向

321b14□　地地失德九　　下中上各三

321b15□　未斷修斷失　　住果極七返

321b16□　斷欲三四品　　三二生家家

321b17□　斷至五二向　　斷六一來果

321b18□　斷七或八品　　一生名一間

321b19□　此卽第三向　　斷九不還果

321b20□　此中生有行　　無行般涅槃

321b21□　上流若雜修　　能往色究竟

321b22□　超半超遍歿　　餘能往有頂

321b23□　行無色有四　　住此般涅槃

321b24□　行色界有九　　謂三各分三

321b25□　業惑根有殊　　故成三九別

321b26□　立七善士趣　　由上流無別

321b27□　善惡行不行　　有往無還故

321b28□　經欲界生聖　　不往餘界生

321b29□　此及往上生　　無練根幷退

321c01□　先雜修第四　　成由一念雜

321c02□　爲受生現樂　　及遮煩惱退

321c03□　由雜修五品　　生有五淨居

321c04□　得滅定不還　　轉名爲身證

321c05□　上界修惑中　　斷初定一品

321c06□　至有頂八品　　皆阿羅漢向

321c07□　第九無間道　　名金剛喩定

321c08□　盡得俱盡智　　成無學應果

321c09□　有頂由無漏　　餘由二離染

321c10□　聖二離八修　　各二離繫得

321c11□　無漏未至道　　能離一切地

321c12□　餘八離自上　　有漏離次下

321c13□　近分離下染　　初三後解脫

321c14□　根本或近分　　上地唯根本

321c15□　世無間解脫　　如次緣下上

321c16□　作□苦障行　　及靜妙離三

321c17□　不動盡智後　　必起無生智

321c18□　餘盡或正見　　此應果皆有

321c19□　淨道沙門性　　有爲無爲果

321c20□　此有八十九　　解脫道及滅

321c21□　五因立四果　　捨曾得勝道

321c22□　集斷得八智　　頓修十六行

321c23□　世道所得斷　　聖所得雜故

321c24□　無漏得持故　　亦名沙門果

321c25□　所說沙門性　　亦名婆羅門

321c26□　亦名爲梵輪　　眞梵所轉故

321c27□　於中唯見道　　說名爲法輪

321c28□　由速等似輪　　或具輻等故

321c29□　三依欲後三　　由上無見道

322a01□　無間無緣下　　無厭及經故

322a02□　阿羅漢有六　　謂退至不動

322a03□　前五信解生　　總名時解脫

322a04□　後不時解脫　　從前見至生

322a05□　有是先種性　　有後練根得

322a06□　四從種性退　　五從果非先

322a07□　學異生亦六　　練根非見道

322a08□　應知退有三　　已未得受用

322a09□　佛唯有最後　　利中後鈍三

322a10□　一切從果退　　必得不命終

322a11□　住果所不爲　　□增故不作

322a12□　練根無學位　　九無間解脫

322a13□　久習故學一　　無漏依人三

322a14□　無學依九地　　有學但依六

322a15□　捨果勝果道　　唯得果道故

322a16□　七聲聞二佛　　差別由九根

322a17□　加行根滅定　　解脫故成七

322a18□　此事別唯六　　三道各二故

322a19□　俱由得滅定　　餘名慧解脫

322a20□　有學名爲滿　　由根果定三

322a21□　無學得滿名　　但由根定二

322a22□　應知一切道　　略說唯有四

322a23□　謂加行無間　　解脫勝進道

322a24□　通行有四種　　樂依本靜慮

322a25□　苦依所餘地　　遲速鈍利根

322a26□　覺分三十七　　謂四念住等

322a27□　覺謂盡無生　　順此故名分

322a28□　此實事唯十　　謂慧勤定信

322a29□　念喜捨輕安　　及戒尋爲體

322b01□　四念住正斷　　神足隨增上

322b02□　說爲慧勤定　　實諸加行善

322b03□　初業順決擇　　及修見道位

322b04□　念住等七品　　應知次第增

322b05□　七覺八道支　　一向是無漏

322b06□　三四五根力　　皆通於二種

322b07□　初靜慮一切　　未至除喜根

322b08□　二靜慮除尋　　三四中除二

322b09□　前三無色地　　除戒前二種

322b10□　於欲界有頂　　除覺及道支

322b11□　證淨有四種　　謂佛法僧戒

322b12□　見三得法戒　　見道兼佛僧

322b13□　法謂三諦全　　菩薩獨覺道

322b14□　信戒二爲體　　四皆唯無漏

322b15□　學有餘縛故　　無正脫智支

322b16□　解脫爲無學　　謂勝解或滅

322b17□　有爲無學支　　卽二解脫蘊

322b18□　正智如覺說　　謂盡無生智

322b19□　無學心生時　　正從障解脫

322b20□　道唯正滅位　　能令彼障斷

322b21□　無爲說三界　　離界謂離貪

322b22□　斷界斷餘結　　滅界滅彼事

322b23□　厭緣苦集慧　　離緣四能斷

322b24□　相對互廣狹　　故應成四句

322b25□　　分別智品第七(六十一頌)

322b26□　聖慧忍非智　　盡無生非見

322b27□　餘二有漏慧　　皆智六見性

322b28□　智十總有二　　有漏無漏別

322b29□　有漏稱世俗　　無漏名法類

322c01□　世俗遍爲境　　法智及類智

322c02□　如次欲上界　　苦等諦爲境

322c03□　法類由境別　　立苦等四名

322c04□　皆通盡無生　　初唯苦集類

322c05□　法類道世俗　　有成他心智

322c06□　於勝地根位　　去來世不知

322c07□　法類不相知　　聲聞麟喩佛

322c08□　如次知見道　　二三念一切

322c09□　智於四聖諦　　知我已知等

322c10□　不應更知等　　如次盡無生

322c11□　由自性對治　　行相行相境

322c12□　加行辦因圓　　故建立十智

322c13□　緣滅道法智　　於修道位中

322c14□　兼治上修斷　　類無能治欲

322c15□　法智及類智　　行相俱十六

322c16□　世俗此及餘　　四諦智各四

322c17□　他心智無漏　　唯四謂緣道

322c18□　有漏自相緣　　俱但緣一事

322c19□　盡無生十四　　謂離空非我

322c20□　淨無越十六　　餘說有論故

322c21□　行相實十六　　此體唯是慧

322c22□　能行有所緣　　所行諸有法

322c23□　性俗三九善　　依地俗一切

322c24□　他心智唯四　　法六餘七九

322c25□　現起所依身　　他心依欲色

322c26□　法智但依欲　　餘八通三界

322c27□　諸智念住攝　　滅智唯最後

322c28□　他心智後三　　餘八智通四

322c29□　諸智互相緣　　法類道各九

323a01□　苦集智各二　　四皆十滅非

323a02□　所緣總有十　　謂三界無漏

323a03□　無爲各有二　　俗緣十法五

323a04□　類七苦集六　　滅緣一道二

323a05□　他心智緣三　　盡無生各九

323a06□　俗智除自品　　總緣一切法

323a07□　爲非我行相　　唯聞思所成

323a08□　異生聖見道　　初念定成一

323a09□　二定成三智　　後四一一增

323a10□　修道定成七　　離欲增他心

323a11□　無學鈍利根　　定成九成十

323a12□　見道忍智起　　卽彼未來修

323a13□　三類智兼修　　現觀邊俗智

323a14□　不生自下地　　苦集四滅後

323a15□　自諦行相境　　唯加行所得

323a16□　修道初刹那　　修六或七智

323a17□　斷八地無間　　及有欲餘道

323a18□　有頂八解脫　　各修於七智

323a19□　上無間餘道　　如次修六八

323a20□　無學初刹那　　修九或修十

323a21□　鈍利根別故　　勝進道亦然

323a22□　練根無間道　　學六無學七

323a23□　餘學六七八　　應八九一切

323a24□　雜修通無間　　學七應八九

323a25□　餘道學修八　　應九或一切

323a26□　聖起餘功德　　及異生諸位

323a27□　所修智多少　　皆如理應思

323a28□　諸道依得此　　修此地有漏

323a29□　爲離得起此　　修此下無漏

323b01□　唯初盡遍修　　九地有漏德

323b02□　生上不修下　　曾所得非修

323b03□　立得修習修　　依善有爲法

323b04□　依諸有漏法　　立治修遣修

323b05□　十八不共法　　謂佛十力等

323b06□　力處非處十　　業八除滅道

323b07□　定根解界九　　遍趣九或十

323b08□　宿住死生俗　　盡六或十智

323b09□　宿住死生智　　依靜慮餘通

323b10□　贍部男佛身　　於境無□故

323b11□　身那羅延力　　或節節皆然

323b12□　象等七十增　　此觸處爲性

323b13□　四無畏如次　　初十二七力

323b14□　三念住念慧　　緣順違俱境

323b15□　大悲唯俗智　　資糧行相境

323b16□　平等上品故　　異悲由八因

323b17□　由資糧法身　　利他佛相似

323b18□　壽種姓量等　　諸佛有差別

323b19□　復有餘佛法　　共餘聖異生

323b20□　謂無諍願智　　無□解等德

323b21□　無諍世俗智　　後靜慮不動

323b22□　三洲緣未生　　欲界有事惑

323b23□　願智能遍緣　　餘如無諍說

323b24□　無□解有四　　謂法義詞辯

323b25□　名義言說道　　無退智爲性

323b26□　法詞唯俗智　　五二地爲依

323b27□　義十六辯九　　皆依一切地

323b28□　但得必具四　　餘如無諍說

323b29□　六依邊際得　　邊際六後定

323c01□　遍順至究竟　　佛餘加行得

323c02□　通六謂神境　　天眼耳他心

323c03□　宿住漏盡通　　解脫道慧攝

323c04□　四俗他心五　　漏盡通如力

323c05□　五依四靜慮　　自下地爲境

323c06□　聲聞麟喩佛　　二三千無數

323c07□　未曾由加行　　曾修離染得

323c08□　念住初三身　　他心三餘四

323c09□　天眼耳無記　　餘四通唯善

323c10□　第五二六明　　治三際愚故

323c11□　後眞二假說　　學有暗非明

323c12□　第一四六導　　敎誡導爲尊

323c13□　定由通所成　　引利樂果故

323c14□　神體謂等持　　境二謂行化

323c15□　行三意勢佛　　運身勝解通

323c16□　化二謂欲色　　四二外處性

323c17□　此各有二種　　謂似自他身

323c18□　能化心十四　　定果二至五

323c19□　如所依定得　　從淨自生二

323c20□　化事由自地　　語通由自下

323c21□　化身與化主　　語必俱非佛

323c22□　先立願留身　　後起餘心語

323c23□　有死留堅體　　餘說無留義

323c24□　初多心一化　　成滿此相違

323c25□　修得無記攝　　餘得通三性

323c26□　天眼耳謂根　　卽定地淨色

323c27□　恒同分無缺　　取障細遠等

323c28□　神境五修生　　□藥業成故

323c29□　他心修生□　　又加占相成

324a01□　三修生業成　　除修皆三性

324a02□　人唯無生得　　地獄初能知

324a03□　　分別定品第八(三十九頌)

324a04□　靜慮四各二　　於中生已說

324a05□　定謂善一境　　幷伴五蘊性

324a06□　初具伺喜樂　　後漸離前支

324a07□　無色亦如是　　四蘊離下地

324a08□　幷上三近分　　總名除色想

324a09□　無色謂無色　　後色起從心

324a10□　空無邊等三　　名從加行立

324a11□　非想非非想　　昧劣故立名

324a12□　此本等至八　　前七各有三

324a13□　謂味淨無漏　　後味淨二種

324a14□　味謂愛相應　　淨謂世間善

324a15□　此卽所味著　　無漏謂出世

324a16□　靜慮初五支　　尋伺喜樂定

324a17□　第二有四支　　內淨喜樂定

324a18□　第三具五支　　捨念慧樂定

324a19□　第四有四支　　捨念中受定

324a20□　此實事十一　　初二樂輕安

324a21□　內淨卽信根　　喜卽是喜受

324a22□　染如次從初　　無喜樂內淨

324a23□　正念慧捨念　　餘說無安捨

324a24□　第四名不動　　離八災患故

324a25□　八者謂尋伺　　四受入出息

324a26□　生靜慮從初　　有喜樂捨受

324a27□　及喜捨樂捨　　唯捨受如次

324a28□　生上三靜慮　　起三識表心

324a29□　皆初靜慮攝　　唯無覆無記

324b01□　全不成而得　　淨由離染生

324b02□　無漏由離染　　染由生及退

324b03□　無漏次生善　　上下至第三

324b04□　淨次生亦然　　兼生自地染

324b05□　染生自淨染　　幷下一地淨

324b06□　死淨生一切　　染生自下染

324b07□　淨定有四種　　謂卽順退分

324b08□　順住順勝進　　順決擇分攝

324b09□　如次順煩惱　　自上地無漏

324b10□　互相望如次　　生二三三一

324b11□　二類定順逆　　均間次及超

324b12□　至間超爲成　　三洲利無學

324b13□　二類定順逆　　非上無用故

324b14□　唯生有頂聖　　起下盡餘惑

324b15□　味定緣自繫　　淨無漏遍緣

324b16□　根本善無色　　不緣下有漏

324b17□　無漏能斷惑　　及諸淨近分

324b18□　近分八捨淨　　初亦聖或三

324b19□　中靜慮無尋　　具三唯捨受

324b20□　初下有尋伺　　中唯伺上無

324b21□　空謂空非我　　無相謂滅四

324b22□　無願謂餘十　　諦行相相應

324b23□　此通淨無漏　　無漏三脫門

324b24□　重二緣無學　　取空非常相

324b25□　後緣無相定　　非擇滅爲靜

324b26□　有漏人不時　　離上七近分

324b27□　爲得現法樂　　修諸善靜慮

324b28□　爲得勝知見　　修淨天眼通

324b29□　爲得分別慧　　修諸加行善

324c01□　爲得諸漏盡　　修金剛喩定

324c02□　無量有四種　　對治瞋等故

324c03□　慈悲無瞋性　　喜喜捨無貪

324c04□　此行相如次　　與樂及拔苦

324c05□　欣慰有情等　　緣欲界有情

324c06□　喜初二靜慮　　餘六或五十

324c07□　不能斷諸惑　　人起定成三

324c08□　解脫有八種　　前三無貪性

324c09□　二二一一定　　四無色定善

324c10□　滅受想解脫　　微微無間生

324c11□　由自地淨心　　及下無漏出

324c12□　三境欲可見　　四境類品道

324c13□　自上苦集滅　　非擇滅虛空

324c14□　勝處有八種　　二如初解脫

324c15□　次二如第二　　後四如第三

324c16□　遍處有十種　　八如淨解脫

324c17□　後二淨無色　　緣自地四蘊

324c18□　滅定如先辯　　餘皆通二得

324c19□　無色依三界　　餘唯人趣起

324c20□　二界由因業　　能起無色定

324c21□　色界起靜慮　　亦由法爾力

324c22□　佛正法有二　　謂敎證爲體

324c23□　有持說行者　　此便住世間

324c24□　迦濕彌羅議理成　　我多依彼釋對法

324c25□　少有貶量爲我失　　判法正理在牟尼

324c26□　大師法眼久已閉　　堪爲證者多散滅

324c27□　不見眞理無制人　　由鄙尋思亂聖敎

324c28□　自覺已歸勝寂靜　　持彼敎者多隨滅

324c29□　世無依□喪衆德　　無鉤制惑隨意轉

325a01□　旣知如來正法壽　　漸次淪亡如至喉

325a02□　是諸煩惱力增時　　應求解脫勿放逸

325a03□說一切有部俱舍論本頌一卷